《过城南田舍》
明代·钱宰

鸡鸣大星没，揽衣出衡宇。
开门走狗先，巷白行人语。
零露濯冲襟，残月澹幽墅。
泠然旦气清，逍遥散尘绪。
人生天壤间，俯仰成今古。
且复耕我田，商歌更何补。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。